Forsker: Google får kæmpe pædagogisk magt i Aarhus

Indkøbet svarer til at købe alle bøger fra ét forlag, mener professoren.

Der er tale om en hidtil uset monopoldannelse, når Aarhus Kommune indkøber Chromebooks til 23.000 elever.

Det mener Lucas Cone, der som ph.d.-studerende ved Aarhus Universitet forsker i kommercielle interesser i folkeskolen ifølge Jyllands-Posten.

De mange Chromebooks kommer med Google Learning Suite, som skal fungere som undervisningsplatform.

Det betyder ifølge Lucas Cone, at man tvinger alle kommende udbydere af undervisningsmateriale til at gå gennem Googles platforme.

Dårlig historik

Derudover har Google ved flere lejligheder vist, at konglomeratet ikke formår at varetage børns privacy-rettigheder, påpeger Cone.

»I USA har der kørt en retssag, som blev taget op i senatet, om at scanne og aflæse en masse børns mailkorrespondancer, selv om det hører ind under deres databeskyttelsesaftale. I sommer fik Google en milliard-dollarbøde for at vise reklamer til børn på Youtube, selv om de også har sagt, at de ikke ville det, så Google har en dårlig historik med at bryde de kontrakter, de har indgået,« siger Lucas Cone til Jyllands-Posten.

Rettet 13:51. Det fremgik før af rubrikken, at Lucas Cone er professor. Det er nu rettet.